als_Latn dik_Latn sag_Latn
Nikolla Gruevski rikthehet sërish si kryeministër i MaqedonisëPostuar më: 19 May 2016 17:21
Qeveria pikërisht në Parlament e nisi varrimin e Marrëveshjes së Përzhinos, është vlerësim dominues i analistëve me të cilët bisedoi Dojce Velle, pasi që dje shumica parlamentare në Parlament i konstatoi dorëheqjet e ministrave të LSDM-së nga qeveria.
Kjo u bë pa u marrë parasysh fakti se ministrat opozitarë në Qeverinë teknike dorëheqjet i deponuan si të kushtëzuara, për shkak të mungesës së kushteve për organizimin e zgjedhjeve të lira me 5 qershor.
Anulimi i djeshëm i zgjedhjeve nuk e pengoi shumicën që t`i ktheje në skenë ministrat e vet nën drejtimin e kryeministrit teknik.
Pas një skenari të këtillë, partnerët e koalicionit, funksionarët e VMRO-DPMNE-së dje e përhapën qëndrimin se ka ngelur vetëm edhe të “varroset” Prokuroria Speciale Publike që vendi përfundimisht të dalë nga kriza politike.
Përfaqësuesi special gjerman për Maqedoninë, Johanes Hajndl, i cili pas vizitës së parë, sot përsëri vjen në Shkup, do të pritet me progresin e parë të arritur në mungesën e tij: zëvendësimin e qeverisë teknike me qeverinë e vjetër.
“Brenda një jave, në funksionin e kryeministrit do të kthehet edhe Nikolla Gruevski”, kanë thënë burime nga VMRO-DPMNE-ja për “DW”./TetovaSot/
als_Latn als_Latn als_Latn als_Latn als_Latn als_Latn als_Latn